Το **Λούκινμποκ** (αγγλικά: Luckenbach‎ /ˈluːkinbɒk/) είναι κοινότητα χωρίς νομική ιδιότητα σε απόσταση 19 χιλιομέτρων από το Φρέντρικσμπεργκ στο Τέξας των Ηνωμένων Πολιτειών της Αμερικής. Το Λούκινμποκ είναι γνωστό ως τόπος συναντήσεως φίλων της μουσικής κάντρι.

Γεωγραφία
---------

Έχει έκταση 37.000 τετραγωνικών μέτρων μεταξύ του Σάουθ Γκρέιμ Κρικ και του Σνέιλ Κρικ, νότια του αυτοκινητοδρόμου 290. Είναι περίπου 80 χιλιόμετρα βόρεια του Σαν Αντόνιο και 111 χιλιόμετρα δυτικά του Ώστιν.

Ιστορικά στοιχεία
-----------------

Στις 15 Δεκεμβρίου 1847, κατατέθηκε υπόμνημα για τη δημιουργία της κομητείας Γκίλεσπι. Το 1848 η Βουλή του Τέξας αποφάσισε τη δημιουργία της Κομητείας Γκίλεσπι με τη συνένωση των κομητειών του Μπέιερ και του Τρέιβις. Αν και οι περισσότεροι υπογράφοντες το υπόμνημα ήταν Γερμανοί μετανάστες, υπάρχουν και ονόματα ορισμένων Ισπανών αλλά και Άγγλων.

Πινακίδα στο παλαιό ταχυδρομείο
Το παλαιότερο κτίριο της περιοχής είναι ένα μικτό παντοπωλείο και καπηλείο το οποίο εγκαινιάστηκε σύμφωνα με κάποιους το 1849 (το 1866 είναι πιο πιθανή χρονολογία σύμφωνα με την Επιτροπή Βιβλιοθηκών και Αρχείων του Τέξας) από τη Μίνα Ένγκελ, της οποίας ο πατέρας ήταν ιεραπόστολος από τη Γερμανία. Η ονομασία της κοινότητας προέρχεται από τις γερμανικές λέξεις "lucken" (κενό) και "bach" (ρέμα), ενώ η πρώτη ονομασία της περιοχής ήταν Γκαπ Κρικ. Έλαβε την παρούσα ονομασία της από τον Άλμπερτ Λούκενμπαχ, αρραβωνιαστικό της Ένγκελς. Ο Λούκενμπαχ ήταν ο αυτός που εγκαινίασε τον πρώτο σταθμό εμπορίου και ένας από τους λίγους που κατάφερε να υπογράψει συνθήκη ειρήνης με τους Ινδιάνους της φυλής Κομάντσι, με τους οποίους πραγματοποιούσε εμπόριο.

Οι κάτοικοι της περιοχής ισχυρίζονται πως ένας συμπολίτης τους (ο Τζέικομπ Μπρόντμπεκ) πραγματοποίησε την πρώτη πτήση με αεροπλάνο αρκετά χρόνια πριν τους αδελφούς Ράιτ.

Ο πληθυσμός του Λούκινμποκ έφτασε στο αποκορύφωμά του το 1904 αριθμώντας 492 κατοίκους, αλλά τη δεκαετία του 1960 αποτελούσε μια σχεδόν πόλη φάντασμα. Μια αγγελία σε εφημερίδα της μορφής «πόλη — πληθυσμός 3 ατόμων — προς πώληση» οδήγησε τον Χόντο Κράουτς, κτηματία από το Τέξας, να αγοράσει την πόλη για 30.000$ το 1970, μαζί με την Κάθι Μόργκαν και τον ηθοποιό Γκούιτς Κουκ. Ο Κάουτς χρησιμοποίησε την πόλη ως αίθουσα χορού.

Σύγχρονη πόλη
-------------

Σήμερα το Λούκινμποκ διατηρεί τον χαρακτήρα πόλης φαντάσματος με τον ελάχιστο πληθυσμό του και την αισθητική των κτιρίων του. Ένα από τα δύο κύρια κτίρια του στεγάζει τα ερείπια του ταχυδρομείου, ένα υπό λειτουργία καπηλείο και ένα παντοπωλείο. Το άλλο είναι η αίθουσα χορού. Το ταχυδρομείο έκλεισε στις 30 Απριλίου 1971 ενώ ο ταχυδρομικός κώδικας της περιοχής εγκαταλείφθηκε. Το παντοπωλείο λειτουργεί ως κατάστημα αναμνηστικών. Στον χώρο φιλοξενούνται ζωντανές μουσικές εκδηλώσεις κάθε σαββατοκύριακο.

Παγκόσμιο Ρεκόρ Γκίνες
----------------------

Το "Pickin' for the Record" ήταν έρανς που πραγματοποιήθηκε στο Λούκινμποκ στις 23 Αυγούστου 2009, με σκοπό τη βοήθεια της οργάνωσης Voices of a Grateful Nation. Πραγματοποιήθηκε παγκόσμιο ρεκόρ με τους περισσότερους κιθαρίστες που έπαιζαν ταυτόχρονα και συνεχόμενα για πέντε λεπτά. Το ρεκόρ του Λούκινποκ ξεπέρασε το προϋπαρχον κατά 50, με τους συμμετέχοντες να είναι επισήμως συνολικά 1868. Την αμέσως προηγούμενη μέρα παρόμοια προσπάθεια στη Λουιζιάνα συγκέντρωσε 800 συμμετοχές.

Γνωστοί κάτοικοι
----------------

* Άλφρεντ Π.Κ. Πετς—(1887–1981) Νομικός, βουλευτής, και φιλάνθρωπος. Διετέλεσε βουλευτής στη Βουλή των Αντιπροσώπων του Τέξας στον Α΄ και τον Β΄ Παγκόσμιο Πόλεμο.
* Τζέικομπ Μπρόντμπεκ—Εκπαιδευτικός και υποτιθέμενος κατασκευαστής της βαρύτερης από τον αέρα ιπτάμενης μηχανής πολύ πριν τους αδελφούς Ράιτ. Η αξιοπλοΐα του αεροπλάνου του αμφισβητείται.

Παραπομπές
----------

1. ↑  «The Luckenbach website». *luckenbachtx.com*. Ανακτήθηκε στις 19 Νοεμβρίου 2017.
2. ↑  Society, Gillespie County Historical (2013). *Gillespie County*. Charleston, SC: Arcadia Publishing. σελ. 8. ISBN 9780738596495.
3. ↑  Reid, Jan (2010). *The Improbable Rise of Redneck Rock: New Edition*. Austin: University of Texas Press. σελ. 92. ISBN 9780292787766.
4. ↑  «Texan Inventor Jacob Brodbeck Makes World's First Powered Flight». *texaslesstraveled.com*. Αρχειοθετήθηκε από το πρωτότυπο στις 8 Ιανουαρίου 2011. Ανακτήθηκε στις 19 Νοεμβρίου 2017. CS1 maint: Unfit url (link)
5. ↑  Reid, Jan (2004). *The Improbable Rise of Redneck Rock*. University of Texas Press. σελ. 92. ISBN 0-292-70197-7.
6. ↑  Gramon, Jim (2002). *Legendary Texas Storytellers*. Plano, TX: Taylor Trade Publications. σελ. 59. ISBN 9781556229398.
7. ↑  «Luckenbach General Store». *shop.luckenbachtexas.com*. Ανακτήθηκε στις 19 Νοεμβρίου 2017.
8. ↑  «Luckenbach Events». *www.luckenbachtexas.com*. Ανακτήθηκε στις 20 Νοεμβρίου 2017.
9. ↑  «Over 1800 Guitar Players In Texas Break The Guinness Record (WATCH)» (στα αγγλικά). *Huffington Post*. 25-09-2009.. Ανακτήθηκε στις 2017-11-19.
10. ↑  Watkins, Melanie. «Petsch, Alfred PC». *Handbook of Texas Online*. Texas State Historical Association. Ανακτήθηκε στις 20 Νοεμβρίου 2017.
11. ↑  McLeod, Gerald E. (2004-01-09). «Day Trips» (στα αγγλικά). *www.austinchronicle.com*.. Ανακτήθηκε στις 2017-11-20.

Εξωτερικοί σύνδεσμοι
--------------------

* Λούκινμποκ στο *Handbook of Texas Online*
* Επίσημος ιστότοπος

Συντεταγμένες: 30°10′53″N 98°45′26″W﻿ / ﻿30.18152°N 98.75721°W﻿ / 30.18152; -98.75721